Adéu 2017, Hola 2018 | Can Portabella\nAdéu 2017, Hola 2018\nAra que ja acabem l’any i mirem cap enrere ens adonem de tot el temps que hem passat plegats, i tot el que hem fet i compartit. Només volem donar-vos les gràcies per fer-nos costat en aquest projecte de mantenir viu Can Portabella i fer-vos-ho vostre. Gràcies per les rialles, mirades còmplices i propostes que ens feu fet. Gràcies per donar-nos tant de caliu. Gràcies per vestir l’arbre de Nadal que teniem tant desangelat.\nEsperem que no només hàgiu passat unes bones festes de Nadal, sinó que tot el 2017 hagi sigut un bon any i que passeu un bon cap d’any. Nosaltres la primera setmana de gener estarem tancats, però el dia 8 tornarem a Can Portabella amb les piles carregades.\nCom ja sabeu, ja tenim la nova programació d’activitats per l’hivern del 2018, perquè el fred no sigui sinònim de quedar-se a casa tancadets sense fer res. Així que esperem que ens acompanyeu durant el 2018, plens d’alegria i bon humor. Sobretot, sigueu feliços.\nEns plau compartir amb vosaltres un petit vídeo amb records de moments que hem passat plegats durant aquest 2017 🙂\nIntercanvi de cotxet infantil\nENS ADAPTEM A LA NOVA POLÍTICA DE PROTECCIÓ DE DAD...\nalcohol aparell respiratori art banc del temps beguda Cicle guitarra cultura dansa dansaventre Egipte Elena energia espectacles familia Fotografia guitarra guuitarra història hort infantil infants joc mandales marqueteria meditació mindfulness mocs Música Nadal obrateatre pintura piràmides positiva protecció riure robatoris salut Sant Jordi seguretat sol teatre Tertúlia Cervantes vacances viatges Índia


Pàgines: 1  3 4 ... 11 Anar Baix\nAutor Tema: Agost de 2013 (Llegit 12776 cops)\nRe:Agost de 2013\n« Respondre #15 el: 16 de Ago de 13, 13:36:33 pm »\nEn efecte, el cel cada vegada està més lleganyós i el vent bufa fluix i amb direcció variable (SE els últims minuts), el que provoca que freguem ja els 33º.\nA veure si hi ha sort i cau alguna arruixà que lleve la pols...\n« Respondre #16 el: 16 de Ago de 13, 23:47:20 pm »\nS´ha inestabilitzat una miqueta hui l´oratge i s´han format algunes tronades a l´interior i nord del PV, però ací només ens han arrivat els nuvols mitjans i alts, per lo demes calor moderada, amb màxima hui de 33,8º.\nA veure si demà tinguem una miqueta més de sort i fa alguna arruixadeta.\n« Respondre #17 el: 17 de Ago de 13, 18:34:50 pm »\nLes tronades hui van de nord a sud, però com que es formen més a l´interior, no entrem dins del seu desplaçament, això si, dia més nuvolós i amb llevant moderat que ha fet baixar la temperatura, màxima a Otos de poc més de 29º.\nA seguir amb l´estiu.....\n« Respondre #18 el: 17 de Ago de 13, 18:49:45 pm »\nDesde fa una estona s'escolta tronar cap al Oest, però per aci no arriben els ruixats.\nA esperar s'ha dit.\n« Respondre #19 el: 17 de Ago de 13, 19:00:18 pm »\nComença a ploure al nord-oest d'Ontinyent.\nAl final 10 minuts de pluja dèbil que ha banyat el carrer. Els llamps han originat diversos incendis, un a Ontinyent, prop de Sant Esteve...\n« Darrera modificació: 17 de Ago de 13, 20:43:09 pm per Adrià_Ontinyent »\n« Respondre #20 el: 18 de Ago de 13, 09:13:55 am »\nContinua la monotonia de l'estiu però almenys poc a poc va passant el mes d'agost.\nEsta nit nova nit tropical amb 20,7º. No es veuen canvis a la vista i en tot cas més caloreta per a la propera setmana.\n« Respondre #21 el: 18 de Ago de 13, 15:21:12 pm »\nJa es nota la calor, hui ja 32º i si entra el llebeig, com es casi segur que passarà, encara pujarà més, el cel està ras, una vegada desfets els nuvols baixos d´este matí.\n« Respondre #22 el: 18 de Ago de 13, 16:16:27 pm »\nCita de: Pego en 18 de Ago de 13, 09:13:55 am\nBueno, aixó de nit tropical.... ja vulguessin als tròpics tenir mínimes a la nit de quasi 21ºC\n« Respondre #23 el: 19 de Ago de 13, 20:47:42 pm »\nDia de molta bascorra, màxima a Otos de 34,6º, i això que tot el dia ha bufat la brisa, primer de llevant i després de gregal, però amb brisa i humitat la temperatura ha pujat prou. Tot amb cel ras, una vegada s´han desfet els tipics estrats matiners, la nit promet ser també molt calurosa.\n« Respondre #24 el: 19 de Ago de 13, 23:19:30 pm »\nCita de: dic1991 en 18 de Ago de 13, 16:16:27 pm\nHome tens raó, pero la definició més acceptada de nit tropical és aquella per sobre dels 20º, si bé és de veres que a molts llocs del tròpic no baixen del 25º...\nPer cert, ara encara estem amb 26,2 i una humitat del 52% i per tant forta sensació de basca.\nDemà matí igua cauen quatre gotes a la costa de castelló.\n« Respondre #25 el: 21 de Ago de 13, 23:19:12 pm »\nPoques novetats un dia més per ací, després d´un matí amb domini dels estrats, la vesprada ja ha quedat amb el cel més ras que un espill. El vent ha bufat en règim de brisa, si be esta vesprada ha arrivat a bufar una miqueta de llebeig, la màxima de hui ha superat un poc els 31º, ara encara en tinc 25º amb un 75% d´HR.\nA veure si es van confirmant els probables canvis de principis de la setmana que ve.\n« Respondre #26 el: 24 de Ago de 13, 10:03:08 am »\nTots preparaaaaaaaaaaaaaats! pareix que per fi arriben canvis des de demà mateix així que caldrà seguir-ho amb atenció i en cas necessari inclus fer un seguiment especial... pero poc a poc.\nPel moment cel amb algun nuvolet perdut i una mínima de 21º.\n« Respondre #27 el: 24 de Ago de 13, 13:08:15 pm »\nBon dia, minima a biar de 15.7*, despres de un estiu monoton pero amb temperatures nocturnes aci a biar prou fresques, la posibilitat de pluges desperta ja la inquietut....\n« Respondre #28 el: 24 de Ago de 13, 13:09:31 pm »\nDoncs sí, aneu netejant els pluviòmetres que han d'estar a punt a partir de demà mateix...\nNo sé si caldrà un seguiment especial: amb què funcione el "normal" ja em donaria per satisfet...\nDe moment el cel encara té algun núvol baix, bufa gregal agradable i tenim 27,5ºC amb 56% d'humitat relativa. La mínima s'ha quedat en uns 21ºC.\n« Respondre #29 el: 24 de Ago de 13, 16:51:56 pm »\nEn espera de l´important canvi de temps que tindrem d´ací poc més de 24 hores, hui disfrutem d´un agradable dia d´estiu, amb alguns nuvols baixos, però domini del sol, i amb la brisa fresqueta de llevant que ha impedit que la màxima arrivara a Otos als 30º. Ara mateixa 28,6º i un 64% d´HR.\nPàgines: 1  3 4 ... 11 Anar Dalt


Els de Salva Maldonado viatgen a Santiago de Compostela en busca de la sisena victòria de la temporada\nEl FIATC Joventut es veurà les cares aquest dissabte dia 28 a les 20h amb el Rio Natura Monbus. Els homes de Salva Maldonado es desplacen fins a Santiago de Compostela per jugar la vuitena jornada de la Lliga Endesa. Els verd-i-negres arriben amb un balanç de 5 victòries i 2 derrotes i els homes de Moncho Fernández han guanyat 4 dels 7 partits disputats fins ara. Tots 4 com a local, fent del Fontes do Sar un fortí pel seu equip.\nSalva Maldonado podrà comptar amb tota la plantilla del primer equip i el vinculat José Ignacio Nogués.\nEl capità del FIATC Joventut, Nacho Llovet ha valorat el partit davant l’equip gallec “Sabem que el Fontes do Sar és dels camps més difícils de la lliga. Ells es fan forts, omplen el camp cada dia i pressionen moltíssim. No és gens fàcil guanyar allà. L’any passat ho vam aconseguir i aquest any anem amb la màxima il·lusió, amb les ganes de sumar una altre victòria després de la derrota contra el Real Madrid i sabent que després venen partits difícils”.\nPer la seva banda, l’entrenador verd-i-negre considera que els duels “sempre han estan molt irregulars, partits que casi teníem perduts de 15 i recuperar-los i al revés. Tots sabem que és una pista molt calenta i ells es fan molt forts. Des del punt de vista tàctic o de joc és un equip diferent a la resta, tant en l’aspecte ofensiu com defensiu, t’exigeix molt i t’obliga a canviar la teva manera de jugar per aconseguir arribar al final amb opcions. Arribar allà i guanyar és impossible, s’ha d’aguantar molt bé la pressió i jugar amb opcions al final. Intentarem que sigui així. L’equip ha competit bé en els 3 partits jugats a fora, hem de preparar-lo bé per intentar guanyar a una pista, que de moment, no hi ha cap equip que ho hagi fet.\nAdjuntem també el vídeo amb les declaracions de l’entrenador Salva Maldonado i Nacho Llovet:


La neu talla la circulació per carreteres del sud de València i nord d'Alacant\nInicio Alicante La Marina Alta La neu talla la circulació per carreteres del sud de València i...\nLa neu talla la circulació per carreteres del sud de València i nord d’Alacant\nLa neu ha afectat fonamentalment a la xarxa secundària\nLa Generalitat decreta el nivell roig d’emergència per acumulació de neu fins 25 cm, i es talla la circulació a l’A-7, i carreteres de la xarxa secundària\nLa neu caiguda durant les últimes hores a les comarques valencianes han ocasionat diverses incidències, sent les més afectades les de la Vall d’Albaida i la Marina Baixa. La més destacada es dóna en l’A-7 on s’ha tallat el trànsit des del quilòmetre 429 a Alcoi i el 482 a Sant Vicent del Raspeig.\nA la mateixa A-7 la nevada dificulta la circulació en el port d’Albaida, entre els kilómetres 429 i 423. Ací està prohibit el pas de camions i articulats i autobusos, sent obligatori l’ús de cadenes o pneumàtics d’hivern. També a la comarca de la Vall d’Albaida està tancada la carretera entre Ontinyent i Bocairent.\nPer conéixer en temps real l’estat de les carreteres a les comarques es pot consultar la web del Centre de Gestió Viària de la Generalitat (Cegesev), o la de la Direcció General de Trànsit (DGT).\nEmergència nivell roig\nLa Generalitat Valenciana ha decretat el nivell roig d’emergència per nevades a l’interior sud de València i l’interior i litoral nord d’Alacant, on podrien acumular-se fins a 25 centímetres de neu, segons l’Agència Estatal de Meteorologia. També hi ha nivell taronja d’emergència per risc de neu en el litoral sud on l’acumulació de neu pot arribar a 10 cm.\nEn ambdues zones la cota de neu se situarà inicialment a 300-400 metres. Progressivament anirà ascendint fins a situar-se al voltant dels 800-1.000 m al final del dia. Per tant les majors acumulacions de neu es donaran en cotes altes.\nTambé hi ha nivell taronja d’emergència a l’interior nord on les nevades poden arribar a acumular nivells de 15 cm. Ací la cota de neu se situarà inicialment a 300-400 m. Progressivament anirà ascendint fins a situar-se al voltant dels 600-800 m al final del dia. Les majors acumulacions de neu també es donaran en cotes altes.\nAquest nivell d’alerta es mantindrà fins a la mitjanit, per a aquest divendres se suavitzarà la situació i es concentrarà més el nord. Així desapareixerà el nivell roig d’emergència i es quedarà en taronja en la meitat nord de València i Castelló, i groc en la costa.\nArtículo anteriorUn camión de vino cargado en Chiva, víctima de los piquetes de agricultores franceses\nArtículo siguienteLa Nucía da trabajo a tres desempleados a través del Programa EMCORP\nMás de un millar de personas disfrutan de la nueva edición del Ajedrez Viviente de Xàbia


Arxius de Audiovisuals - CEC\narchive-title Categoria: Audiovisuals\nInici / Audiovisuals\nArrenca amb força el primer dia de CAMAC21! Amb l’aforament al 50%, unes 250 persones varen poder gaudir dels projectes de la Sílvia Vidal a la Patagonia xilena, l’aventura de l’Ona Castellsegué pels 3000m dels Pirineus Catalans i les animacions alpinístiques de l’Ignasi López.\nEl dilluns abans, amb poques hores s’havien acabat les entrades, cosa que ja augurava una bona vetllada. Tot i les restriccions i el toc de queda, la jornada va transcórrer amb emoció, bon ambient i amb motivació.\nDivendres següent tindrem més pel·lícules sobre la línia oberta al Denali- Alaska per en Marc Toralles i en Bru Busom, el record de velocitat a la via Estasen del Pedraforca amb l’Èric Moya i el procés de recuperació de la snowborder Maria Hidalgo. Entre setmana, activitats complementàries com la presentació d’Aquell vol de Papellones, novel·la d’Eduard Sallent i una xerrada- debat amb ILP- Montseny ompliran de nou l’escenari del CAMAC21!\nAquest passat dimarts, el Canal Taronja ens va fer preguntes sobre el CAMAC20. Vegeu l’entrevista sencera a continuació:\nAudiovisuals, Natura/ Ecologisme\nAquest divendres 21 ha tingut la 1a sessió del CAMAC 2020 (Cicle d’Audiovisuals de Muntanya i Alpinisme de Calldetenes). Unes de 300 persones van gaudir de la presència dels alpinistes Tomas Franchini i Genís Zapater i del dissenyador de pel·lícules d’animació Ignasi Lòpez. També van assitir els dos càmeres que van acompanyar en Genís per la proesa d’encadenar quatre dels 4000 mils més emblemàtics dels Alps: Mont Blanch, Gran Paradiso, Cervi i la punta Douford, en sols 6 dies. Per altra banda, l¡estrella va ser en Tomas, un alpinista de les Dolomites de Brenta que amb sols 29 anys va coronar sol i, per primera vegada, el cim del Lamo She de 6070 m, situat entre Tibet i Xina. Cliqueu sobre la imatge per visualitzar fotografies\nLa passada setmana, la televisió comarcal TVO ens entrevistava per saber més sobre el CAMAC d’enguany!\nCloenda del Cicle d’Audiovisuals de Muntanya i Aventura de Calldetenes amb la participació d’unes 250 persones al teatre de Calldetenes. Sergio Fernàndez, l’Èric de Corriols de llum i especialment Urko Carmona, va ser els estrelles protagonistes a les projeccions.\nAgraïm a les empreses esportistes i de l’ajuntament de Calldetenes que han col·laborat en aquesta edició 2018.\nAquest divendres 16 de febrer, va tenir lloc la primera del Cicle d’Audiovisuals de Muntanya i Aventura de Calldetenes (CAMAC) amb l’assistència d’ues 200 persones. Homus Monserratinus i Oriol Baró van ser els protagonistes d’aquest divendres.\nCICLE AUDIOVISUALS DE MUNTANYA I AVENTURA DE CALLDETENES 2018\n· ESTIL ALPÍ, L’ÚNICA MANERA D’ENTENDRE L’ALPINISME\nProtagonista: Oriol Baró, un dels màxims exponents de l’alpinisme català d’avui.\nL’Oriol Baró és un pirineista de la Vall de Boí, terreny excepcional per a la pràctica dels esports de muntanya. Des dels Pirineus fins a les muntanyes asiàtiques i americanes l’Oriol ha gaudit del seu terreny de joc predilecte, les grans parets mixtes. Audiovisual es centra en dues vies noves obertes al Nepal l’any 2016.\n· HOMO MONTSERRATINUS\nDirecció: Samuel Colomer\nDuració: 73 min\nEls continguts del documental es centren en la recerca dels valors de l’escalada, la cordada i les diferents concepcions d’aquesta disciplina. L’exposició d’un ideari conjunt de veus reconegudes en l’escalada montserratina va construint el fil del llargmetratge. Es comparen les conductes socials actuals de consum amb la tradició de l’escalada i la muntanya. Alhora, es comparen l’escalada esportiva i l’escalada clàssica i tradicional, enteses com a complementàries dins un mateix terreny de joc, però que històricament han generat controvèrsies i confusions. A partir d’aquí, s’exposen idees i reflexions sobre la moral de l’escalada que no està escrita. El debat, que inclou el respecte per l’entorn i el patrimoni de la muntanya de Montserrat,


Celebració 40 anys\n08/06/2018 a les 21:00 - Teatre La Catòlica de Sant Hipòlit de Voltregà\nGala dels Premis Osonencs 40 anys\nEl rector de Roda Ramon Bufí, la ninotaire Pilarín Bayés, l’alpinista Ferran Latorre i l’administrativa Marta Vaqué han estat els escollits pels lectors d’EL 9 NOU com a guanyadors dels Premis Osonencs 40 anys en les categories de Societat, Cultura, Esports i Entitats Socials, respectivament. La gala de lliurament dels premis va omplir divendres el teatre La Catòlica de Sant Hipòlit de Voltregà. “És important que actes com aquest surtin de la capital de la comarca”, va assenyalar en el parlament d’obertura l’alcalde d’un dels pobles que ha escrit les pàgines més brillants de la història esportiva d’Osona. Hipòlit Serra destacava precisament que “la visió de comarca EL 9 NOU l’ha tingut sempre”.\nAmb motiu del 40è aniversari del periòdic, el premi Osonenc de l’Any ha tingut un format diferent per distingir no pas aquella figura que més hagi destacat l’any anterior, sinó la trajectòria de quatre personalitats en diferents àmbits de la nostra societat. Enguany, el jurat, format pels diferents caps de la redacció del periòdic, representants de la societat civil i el guanyador del premi de l’any anterior, va haver d’escollir vuit candidats de cada categoria.\nCom sempre, l’última paraula està en mans dels lectors del periòdic, que, a part de triar entre els candidats, també en podien proposar de propis. En total es van recollir 1.399 votacions entre les butlletes publicades durant diverses setmanes a les pàgines d’EL 9 NOU i enguany també es va poder optar pel vot telemàtic a través d’EL9NOU.CAT, que va representar una quarta part del total.\nEls tres més votats en cada categoria van tenir l’oportunitat de rebre un trofeu com a finalistes i agrair el suport rebut en la gala final, que va descobrir el nom dels guanyadors. Bufí va competir pel premi de Societat amb dos metges vigatans, el director de la Fundació Hospital de la Santa Creu, Jordi Roca, i el cardiòleg Antoni Bayés. A la final del premi de Cultura hi van arribar també l’actor manlleuenc Lluís Soler i la directora de corals Enriqueta Anglada. Al premi d’Esports també hi van optar l’exjugadora d’hoquei patins Carla Giudici i l’atleta especialitzada en muntanya Laia Andreu. Finalment, també eren dones la resta de finalistes al premi d’Entitats Socials: la responsable del menjador social El Tupí, de Vic, Núria Casamitjana, i la directora del Consorci per a la Normalització Lingüística a Vic, Dolors Solà.\nLa presidenta de Premsa d’Osona, Beth Codina, i el director general, Jordi Molet, van lliurar una reproducció d’una portada d’EL 9 NOU feta per la ceramista Roser Nadal, de Lliçà d’Amunt, personalitzada per a cadascun dels quatre guanyadors. Aquests es van mostrar molt agraïts amb l’obtenció del premi, que “té una significació especial en el 40è aniversari d’EL 9 NOU”, segons Molet, perquè “volíem un reconeixement que remarqués la trajectòria” a “persones que han excel·lit en diversos àmbits”. Molet va tancar l’acte assenyalant que “Osona és una comarca viva, amb un teixit social de primer ordre” i va destacar dels guardonats que “tots quatre excel·leixen en els seus àmbits i honoren aquest premi”. L’acte va comptar amb la presència de la directora general de Cultura Popular, Associacionisme i Acció Cultural, M. Àngels Blasco, i Mariana Loss & Santi Cañari es van encarregar d’amenitzar-lo musicalment.


Oriol Vilella i Lluís Cartes presenten aquest dissabte el disc ‘Un munt de coses belles’\n2 min. Andorra la Vella 16/09/2019 12:58\n651x366 El cartell del concert. El cartell del concert.\nEl disc de cançons de Maurici Bellmunt, ‘Un munt de coses belles’, editat pel segell Semm, es presentarà oficialment el proper 21 de setembre a les 22 hores amb un concert a la Fada Ignorant d’Andorra la Vella. L’actuació serà d’entrada lliure i comptarà amb tots els músics que han participat en l’enregistrament d’aquest treball.\nEl disc té tretze temes que sonaran a la Fada amb la presència a l’escenari dels músics Oriol Vilella, Lluís Cartes, Fano Pallarés, Carles Matute, Rebeca Raya, Jordi Demiguel, Jan Cartes i Oscar Llauradó. Són cançons d’autor amb lletres que no han perdut vigència amb el pas del temps, impregnades de la personalitat única de l’artista.\nMaurici Bellmunt és un artista polifacètic, arrelat a Andorra des de fa més de 30 anys, que durant els 90 va coincidir en escenaris locals amb tota una generació de músics del país que han col·laborat per enregistrar les seves cançons. Aquesta iniciativa, liderada per Oriol Vilella i Lluís Cartes, té com objectiu fer un homenatge a un músic que els va influenciar de joves, i també que els seus temes no es perdin.\nDesprés de més de tres dècades treballant en el món gràfic i a mitjans de comunicació, i d’anar desenvolupant una obra amb pintures, llibres, còmics i cançons d’autor, en els darrers anys, Maurici Bellmunt ha rebut el reconeixement amb iniciatives com aquest disc, i també amb el Premi Àgora Cultural del Principat d’Andorra que va recollir l’any 2018.


Experiències - Carraixet Turisme de l'Horta\nLA BICI,MITJÀ DE TRANSPORT OFICIAL DE L´HORTA\nL’horta és una zona perfecta per a gaudir i practicar el cicloturisme; però del d’alçar el cap del manillar i contemplar el canviant paisatge segons l’estació de l’any. Et recomanem seguir alguna de les rutes cicloturistes senyalitzades. Però també et recomanem perdre’t pels centenars de camins que recorren els camps.\nDESCARREGAT EL PLÀNOL\nRUTA 1. ELS CAMINS DE CARRAIXET\nUneix els 7 pobles al voltant del Barranc del Carraixet (Alfara del Patriarca, Bonrepòs i Mirambell, Foios i Vinalesa, Almàssera, Albalat dels Sorells i Meliana) entre camps d’horta baixa i cítrics. A més, seguint aquesta ruta podràs descobrir també les icones arquitectòniques d’aquests municipis.\nConeix la ruta!\nRUTA 2. LA VIA XURRA\nSeguint l’antic traçat del ferrocarril, aquesta via verda uneix la ciutat de València amb Puçol. Una opció ideal per a eixir de València sobre dues rodes i gaudir, en tot just 10 minuts de recorregut, del paisatge de l’horta de València.\nRUTA 3. ANELL VERD\nÉs una via cicloturista de 52 km que recorre l’àrea metropolitana de València. Al nord de la ciutat, la ruta connectarà l’horta amb la mar a través de camins històrics i naturals. Des d’Alfara del Patriarca fins a la mar tens a penes 12 quilòmetres de relax a l’aire lliure.\nRutes guiades a peu i amb bici per l’Horta de València. Visites amb degustació dels millors productes agroalimentaris: orxata, arròs, vi, oli…\nLA BARRACA DE MONTOLIU\nLa Barraca de Montoliu t’ofereix una experiència integral en l’horta, on podràs recollir tu mateix les hortalisses que posteriorment cuinaràs en la paella o fer una passejada en el seu tradicional carro tirat per cavalls. Toni Montoliu és un dels millors ambaixadors de l’horta i ha sabut portar fins als nostres dies l’essència del seu treball com a agricultor.\nMercat de proximitat en ple cor de l’horta valenciana.Verdures, fruita, mel, tenda, artesania i esdeveniments culturals que completen un diumenge perfecte a l’aire lliure.\nTots els segons i quarts diumenges de mes.\nAl costat dels quatre municipis de la Mancomunitat: Alfara del Patriarca, Bonrepòs i Mirambell, Foios i Vinalesa també participen en les accions de promoció els municipis d’Almàssera, Albalat dels Sorells i Meliana. Tots ells, xicotets tresors a la meitat de l’horta.\nLa pilota valenciana és un esport autòcton i tradicional dels municipis de Turisme Carraixet. La combinació entre dificultat tècnica i tradició ancestral ho converteixen en un dels millors espectacles esportius de la Comunitat Valenciana.\nA Alfara del Patriarca existeix un trinquet on poder assistir a una de les seues partides. El visitant tindrà l’oportunitat de viure l’ambient d’un trinquet a ple rendiment. Percebre el soroll del públic mesclat amb el salt de la pilota o el «cant» particular del marxador que gestiona les apostes, la possibilitat d’asseure’s en l’escala només per als més atrevits i sentir-se part del joc o la possibilitat d’observar tot el que ocorre a vista d’ocell des de la galeria, són sols alguns exemples de l’experiència de la pilota valenciana.\nQui no té un amic o familiar músic als pobles de València?\nBandes de música, escoles de formació musical i grups de música de diferents gèneres formen part de la cultura i de la personalitat dels municipis del Carraixet. Diferents esdeveniments musicals es poden gaudir al llarg de l’any en els municipis de Turisme Carraixet.\nDestaca la creació del festival propi Horta Sonora un projecte d’innovació i avantguarda musical on joves creadors col·laboren en la creació de peces musicals amb les bandes de música en llocs emblemàtics de l’horta com a escenari únic de concerts.\nMiradors de l´Horta és el primer festival de disseny i cultura de l´horta. Coincidint amb la València Design Week, el festival rendeix homenatge a l’horta, als agricultors i a la cultura que ha nascut al seu voltant. Una trobada per a desconnectar de la ciutat i connectar amb un espai per a gaudir i protegir.\nDurant el festival l’horta veu nàixer instal·lacions efímeres en camps de xufa, carxofa, carabasses, etc., realitzades per diferents artistes gràfics, arquitectes, interioristes i dissenyadors.\nAnar a la web del Festival


One to One supera la primera crisi a l'Absa Cape Epic\nOne to One supera la primera crisi a l’Absa Cape Epic\nJosep Colomina pateix per superar la segona etapa de l’Absa Cape Epic. Tot i això, continuen endavant i després de l’etapa l’equip no es mostra molt animat.\nDesprés del pròleg i la primera etapa tot havia estat plàcid per a l’equip One to One de Molins de Rei. Però en la segona etapa de 92 kilòmetres han començat a aparèixer els primers problemes, normals quan es disputa una cursa tan exigent com l’Absa Cape Epic.\nTot estava anant molt bé fins a l’últim avituallament, sobre el kilòmetre 70. Ha estat llavors quan Josep Colomina (pare) s’ha vist sense forces obligant a baixar el ritme de la parella que conforma amb el seu fill. “He fet un bon pet”, explica Colomina des d’una de les zones de descans del campament. Això ha fet que One to One perdi moltes posicions.\n“Ara estem contents perquè hem recuperat”, explica Colomina. El seu fill destaca el vent que han hagut de superar durant la jornada. “L’aire era brutal, la bici i el casc anaven torts”, relata el petit dels Colomina, que ha hagut d’ajudar al seu pare en els moments complicats.\nTot i el cansament, One to One ha superat l’etapa en 9 hores 6 minuts i 23 segons quan el límit per quedar fora de temps estava en 10 hores.


L’Ajuntament de Quart de Poblet se suma a la campanya “Amb l’alcohol, mantingueu les distàncies” – RiberaTV\nL’Ajuntament de Quart de Poblet se suma a la campanya “Amb l’alcohol, mantingueu les distàncies”\nAmb aquesta iniciativa es vol desmuntar els mites relacionats amb el consum d’alcohol i la COVID19\nA través de diferents creativitats, es pretén acabar amb els mites més estesos relacionats amb el consum d’alcohol. A més, es contextualitzen amb la crisi sanitària que s’està vivint i que ha implicat un canvi en la nostra manera de sociabilizar.\nQüestions com quedar amb amics i amigues amb l’objectiu de beure en un bar o a casa amb l’excusa de mantindre les relacions i una vida social es combaten proposant un altre tipus d’activitats en les quals, a més, es mantinga la distància física. En aquest sentit, també es posa l’accent que el consum d’alcohol redueix la percepció de risc, per la qual cosa augmenta el risc de transmissió del virus.\nL’Ajuntament de Quart de Poblet se suma a la campanya “Amb l’alcohol, mantingueu les distàncies” added by Ribera Televisió on 12 novembre, 2020


Els professors de la Universitat de Barcelona tornaran a fer vaga el 25 d'octubre per reclamar unes millors condicions laborals - CGTCatalunya.cat\ndijous 18 d'octubre de 2018 / Notícies / Visites: 287\nDes de Transformem UB també es reclama el reconeixement de l’exixtència de contractes fraudulents amb aquesta figura, la del professor associat, ja que consideren que realitzen tasques «estructurals». La secció sindical també demana que es facin «plans d’estabiltizació»» per al professorat que actualment pateix ’»un camí d’espines’» per consolidar la seva trajectòria professional a la universitat després d’anys de dedicació.\nEntre les reivindicacions també destaca la no aplicació de la normativa del PDA que preveu augmentar les hores lectives del professorat en detriment de les de recerca, o una solució per millorar la situació dels predoctorals. La definició d’una relació dels llocs de treball també és una reivindicació històrica del comitè per tenir clares les necessitats de personal de la UB i les tasques que se’ls demana, un document que segons Horta, des de la Universitat, encara «’està en procés’» després d’anys de peticions.\nLa convocatòria de vaga del 25 d’octubre vinent va dirigida doncs, a tot el professorat laboral, professorat associat i professorat funcionari, és a dir, uns 5.600 docents. El mateix dia 25 a la tarda, a l’edifici històric, se celebrarà una assemblea de professors d’altres universitats per començar a traçar una estratègia conjunta.\nPer Horta, la situació actual és el resultat d’un procés «de mercantilització» i «destrucció» del model d’universitat pública vigent fins fa uns 15 anys, conseqüència, entre altres de «infrafinançament vergonyós».\n* Notícia publicada al diari Jornada


Octavi Centelles demana a Cultura que el fons del seu pare es quedi “únicament i exclusivament” a Salamanca\nEl fill del fotògraf ha enviat una carta a la conselleria en què assenyala que "a ningú ha de molestar que Centelles sigui a Salamanca, és a l'abast de tothom"\nEFE Barcelona 28/07/2011 12:42\n260x366 Octavi Centelles, amb la carta que ha enviat a la conselleria de Cultura / EFE Octavi Centelles, amb la carta que ha enviat a la conselleria de Cultura / EFE\nOctavi Centelles, un dels dos fills del fotògraf Agustí Centelles, ha registrat aquest matí a la conselleria de Cultura una carta de quatre folis en què indica que el fons del seu pare s'ha de quedar "únicament i exclusivament" a la seu del Centre Documental de la Memòria Històrica de Salamanca. Davant la possibilitat, plantejada fa uns dies pel conseller Ferran Mascarell, que l'arxiu Centelles torni en un futur a Catalunya, Octavi es mostra inflexible i insisteix que el contracte de compravenda signat amb el ministeri assenyala explícitament la permanència del fons fotogràfic a Salamanca, "per facilitar l'estudi a tots aquells investigadors que vulguin accedir al seu contingut". Octavi Centelles remarca en l'escrit que ningú de l'administració catalana s'ha posat en contacte amb ell en les últimes setmanes i té previst lliurar una còpia d'aquesta missiva a la ministra de Cultura, Ángeles González-Sinde; al director general del Llibre, Arxius i Biblioteques, Rogelio Blanco, i a la directora del Centre Documental de la Memòria Històrica, María José Turrión.\nEn aquest sentit, ha precisat que en el document signat a finals de 2009 sobre la venda de l'arxiu del seu pare al ministeri de Cultura "queda molt clar que sense l'acord dels dos germans és impossible que es retorni res a cap administració, ni local ni autonòmica, i, per tant, l'obra del meu pare s'ha de quedar a Salamanca". El novembre de 2009, els hereus legals de Centelles van anunciar la venda d'aquest arxiu històric al ministeri de Cultura, després d'una llarga sèrie de discrepàncies, enfrontaments i malentesos amb la Generalitat. "A ningú ha de molestar que Centelles sigui a Salamanca, és a l'abast de tothom", assenyala l'hereu en la seva missiva, que subratlla que l'obra del seu pare "supera qualsevol limitació autonòmica" perquè és universal.\nCentelles, militant de Convergència Democràtica de Catalunya des de fa molts anys, agraeix en el seu escrit el treball realitzat per Mascarell quan era regidor de Cultura a Barcelona perquè es pogués fer una important exposició el 2006 sobre Agustí Centelles. També explica que l'exalcalde Jordi Hereu i l'exdelegat de Cultura Jordi Martí van reconèixer la trajectòria del seu pare, però critica durament que aquesta obra fos "ignorada" pels seus propis companys de partit, entre ells l'expresident de la Generalitat Jordi Pujol, i "oblidada" pels successius consellers de Cultura.\nOctavi Centelles considera que la Generalitat únicament s'ha interessat per l'obra del fotoperiodista quan ha passat a formar part del Centre Documental de la Memòria Històrica i no entén l'interès actual per recuperar el fons "si no és basat en l'apropiació partidista dels errors del govern de CiU durant dècades, o d'intentar superar els errors recents del tripartit". "L'obra del meu pare està per sobre dels interessos partidistes", remarca Centelles, que demana que ningú intenti negociar amb l'obra del seu pare "per un grapat de vots, sigui a Catalunya o a Madrid".


La biguetana, Cristina Wagemans, guanya el Campionat d’Espanya de Menors de Doma Clàssica\nInici / Actualitat / Notícies / La biguetana, Cristina Wagemans Rovira , guanya el Campionat d’Espanya de Menors de Doma Clàssica\nLa Cristina i el i Dream Boat han quedat primers en la categoria més alta, el Gran Premi Under 25.\nCristina Wagemans Rovira s’ha endut el Campionat d’Espanya de Menors de Doma Clàssica. Aquest passat cap de setmana, la biguetana de 24 anys s’ha proclamat la millor de la categoria més alta, el Gran Premi Under 25, al costat del seu company d’equip, Dream Boat.\nL’amazona ha estudiat el Grau Mitjà i el Grau Sperior de Tècnic Esportiu d’Hípica i s’ha especialitzat en Doma Clàssica. La seva passió és muntar i competeix a nivell nacional des dels 14 anys.\nWagemans ha valorat així el guardó: “Per mi ser campiona d’Espanya és un somni fet realitat. Crec que tots els esportistes somiem en ser campions del nostre país i jo ho he fet tota la vida, des que vaig començar a competir. Ara veig que al final l’esforç i la constància tenen la seva recompensa”.\nCristina Wagemans Rovira també ensenya equitació i una de les seves alumnes, ha quedat medalla de bronze de la categoria juvenil 1 del mateix campionat.


Halloween Run - Joc Halloween Run Gratis\nSi t'ha agradat Halloween Run , no dubtis a provar un d'aquests jocs:\nL'objectiu d'aquest joc és fer saltar a la malvada bruixa d'una plataforma a una altra per recollir totes les piruletes que trobeu en el camí. Com més dolços comes, més alt podràs saltar. Salta, salta i salta per arribar a temps a la fabulosa festa de Halloween. Si caus en un dels buits que hi ha entre les plataformes, tot haurà acabat. Intenta batre el teu propi rècord. .


com el tarot i l’astrologia m’han ajudat a afrontar la meva depressió - Història\nVaig fer a les cartes una pregunta que m’havia pesat al cap: “Les coses milloraran”?\ncom saber si el teu himen està trencat\nAdvertència de contingut: Aquesta història esmenta el suïcidi. En aquest article, Ellen Ricks explica com el tarot i l’astrologia l’ajudaven a afrontar la depressió i la ideació suïcida.\nVaig obtenir la meva primera coberta de tarot a la universitat amb una venda de llibres usada per només un dòlar. El vaig comprar de capritx perquè em va agradar el disseny, tant bell com vagament sombrí, i sempre he estat curiós per la pràctica de la divinació i la metafísica. No vaig obrir el paquet fins sis mesos després, després d'haver intentat suïcidar-me. Necessitava tenir les mans ocupades i només hi ha tants jocs de solitari que pugueu jugar per si mateix.\nDesprés de setmanes de remenat sense ganes i augment de la desesperació i la desesperança, vaig fer a les cartes una pregunta que m’havia pesat al cap: “Les coses milloraran”? Vaig xiuxiuejar al meu dormitori fosc. Els meus dits van deixar de remenar i vaig treure una sola targeta. L’Estrella: esperança, reconstrucció, curació.\nAmb això, vaig començar a rastrejar el meu camí fora de la foscor.\nTarot, astrologia, cristalls i totes les coses espirituals s’han popularitzat en els darrers anys i aquesta espiritualitat s’ha estès ara en espais de benestar. Nicole Micucci, MSW, clínica primària de Pathway to Hope, una instal·lació del grup de salut del comportament Delphi Behavioral Health, assegura que ha tingut diversos clients que esmenten els seus signes del zodíac i conceptes espirituals diferents. 'Com a terapeuta, utilitzo els sistemes de creences personals del client per crear relacions i donar-los les habilitats necessàries per desembalar els seus pensaments i creences negatives'.\nNarayana Montufar, astròloga sencera a Astrology.com, fa anys que fa lectures de gràfics als clients. Amb més gent interessada en l'astrologia i el tarot, diu que hi ha moltes raons per les quals la gent es dirigeix al diví. “Hi ha un despertar espiritual a nivell col·lectiu. Tantes persones comencen a creure que hi ha una força al seu lloc i que, fins i tot si no la veiem, podem sentir la immensa influència que té en les nostres vides ”.\nVaig començar a estudiar el tarot per aprendre a aportar més positivitat i centrar-me en la meva vida. Vaig fer a la plataforma les meves preguntes profundes, però no em va respondre simplement. Això és el mateix, fins i tot quan dibuixes una targeta que té connotacions negatives (com, per exemple, la targeta de defunció), no t’explica literalment el que vindrà. Fins i tot aquestes anomenades targetes negatives es poden interpretar per donar esperança (la targeta de mort podria significar un nou començament). En canvi, les cartes m’han ajudat a emmarcar els meus pensaments mentre analitzava les meves emocions i el meu futur.\nQuan la meva relació s’acabava, vaig fer divulgacions de tarot sobre com curar el meu cor. Vaig publicar el significat de les meves cartes quan la meva depressió va fer impossible sortir del llit. Encara tenia una ideació suïcida, però el tarot em va donar esperança demostrant que el futur canvia constantment, i pot ser que sigui per a millors. Vaig treure de les cartes que hi ha un milió de maneres de jugar. Durant moments en què només veia foscor, el tarot em va demostrar que tenia el poder de canviar el meu destí.\nPoc després d'aprendre el tarot, em vaig endinsar en l'astrologia. Va comportar molt més que llegir el meu horòscop diari en línia. 'El noranta per cent de la gent coneix el seu senyal de sol, però aquest és només el començament de la seva història', afirma Montufar. 'Continuant estudiant la col·locació de tots els seus planetes, per senyal i casa, la gent pot començar a connectar-se a altres parts de si mateixos'.\nEl meu rètol de sol, que és el que dius a la gent quan et pregunten quin és el teu signe, és a Virgo, un signe minuciós i organitzat, però el meu signe de lluna, que és el governant de les emocions, i el meu signe creixent, que descriu com altres persones em veuen, és un Àries apassionat, competitiu i entusiasta. Això va explicar molt de la meva personalitat que no va fer Virgo, com el meu tarannà curt i argumentatiu. No es pot identificar una malaltia mental en un quadre de naixement, però diferents aspectes del gràfic em van ajudar a enquadrar millor la meva personalitat i les meves lluites. Em va donar coneixement del meu jo.\nMicucci adverteix que l’astrologia podria impulsar patrons de pensament negatius si una persona s’ho pren massa literalment i obté una lectura negativa o una resposta que no els agrada. També diu que el fet de posar-se en contacte amb característiques específiques dels signes astrològics pot dificultar el creixement personal i 'crear creences limitants'. Tot i així, vaig mirar la meva carta de naixement com un full de trampes personal. Per descomptat, la meva lluna i el creixent de l’Aries em van fer perdre el clima fàcilment, però això em va ensenyar a canalitzar la meva passió per maneres més productives que s’adaptessin al meu Virgo orientat al servei; escriptura i activisme en salut mental. El gràfic de naixement mostrava aspectes positius de mi mateix que no podia veure abans: encantador, impulsat, servicial, intel·ligent, i això era empoderador.\n'L'astrologia més gran que ens dóna és la consciència, el coneixement i la seguretat que cadascun de nosaltres és únic', afirma Montufar. 'I perquè hem estat convivint amb els nostres gràfics tota la nostra vida, la presa de consciència requereix l'esforç d'observar-nos, acceptar-nos per a qui som i, a continuació, fer els canvis necessaris'.\nMontufar també diu que estudiar astrologia li ha donat 'una millor comprensió dels meus punts forts i febles, així com del poder que té el meu propi quadre. I el més important: com desbloquejar aquest poder!\nSi bé sent constantment com si visqués a una muntanya russa, la meva carta de naixement m’ajuda a recordar que hi ha llum al final del túnel, la meva vida tindrà èxit, trobaré equilibri, Mercuri estarà fora de retrògrada aviat. Per descomptat, pot semblar ridícul per a alguns que estic esperant que es canviïn els planetes, però quan tinguis ganes de caure en un mar de disbarat propi, sabent que hi ha una llum al final del túnel. es converteix en una línia de vida.\n“Estudiar-nos des d’aquest punt de vista també aporta curació quan ens adonem que moltes de les situacions que passem no són culpa nostra. En ser un llenguatge energètic, l’astrologia ens guia apuntant-nos en la direcció correcta ”, afirma Montufar.\nPer descomptat, l’astrologia i el tarot no són substitutius d’un tractament real de salut mental com la medicació o la teràpia. Tot i així, coses com el tarot i les cartes de naixement poden actuar com a eines d’autoajuda. El Tarot és només una altra versió del diari i aprofundir en el subconscient. L’astrologia és un mitjà d’auto-orientació i reflexió.\n'Les habilitats de còpia no són universals i difereixen de persona a persona', afirma Micucci. 'Si el client ve una major atenció, agraïment i una perspectiva esperançadora que utilitza astrologia i lectures de tarot, dic que vagi a favor. Hola, si un client vol discutir el seu signe i com ha repercutit en el seu benestar i la seva perspectiva de la vida, jo sóc tothom.\nPer a mi, van ser eines per ajudar-me a reconstruir una forma d’espiritualitat per mirar-la en temps de necessitat. No va callar per sempre la meva idea suïcida, sinó que es va convertir en un mecanisme d’afrontament que finalment em va guiar a la decisió d’anar a teràpia. Després d'un període de lluites, brots de cor i dolor creixent, puc veure la meva transició de la vida a maneres positives, coses que no hauria pogut veure sense les meves eines de suport. Quan tot sembla inesperat, hi ha una poderosa sensació de mirar cap al cel i creure que millorarà.\nRelacionat: Com s’utilitzen les targetes de tarot per ajudar a la salut mental


el timbal Ballar o no ballar, heus aquí la qüestió\nel timbal / FORMACIÓ ACTORAL / Ballar o no ballar heus aquí la qüestió!\nOlga Àlvarez, ballarina, coreògrafa i mestra de dansa\nApassionat article d’Olga Àlvarez, mestra d’El Timbal, on es parla de la seva percepció de la dansa, el moviment i l’anima de l’ésser humà. Escoltem-la!\n» Des de sempre he cregut fermament en el lema de que tothom pot ballar. És més, crec que tothom hauria de ballar en algun moment de la seva vida.\nNo vull dir amb això que tothom hagi nascut amb el do extraordinari d’aconseguir arribar a ser un professional en alguna de les múltiples branques del món tècnic de la dansa, del ball, del ballet, de les danses urbanes, de les folklòriques o les ancestrals. Del que jo parlo és d’aquella necessitat molt més íntima de moure’s al so d’un ritme, d’una música o d’un silenci. Parlo en realitat de la necessitat de l’home de moure’s per alliberar-se del pes de la consciència i d’integrar-se en l’experiència voluptuosa del cos, en un moviment que pot ser rítmic o arrítmic, harmònic o inharmònic, però que sempre aconsegueix ser verídic, catàrtic i regenerador.\nSortosament, en el moment actual en el qual les raons, i els preceptes que ens movien pel món es desintegren en major o menor mesura, el moviment altrament anomenat dansa, esdevé al meu entendre en un vehicle increïble per ajudar-nos a gaudir del què som en comptes de preocupar-nos pel que voldríem ser.\nBallar no és sinó un dels plaers més intrínsecs de l’home. Sempre he pensat que la dansa prové de l’ànima. Es tracta d’una intuïció que sento com a veritable des que tinc memòria, i em serveix per ensenyar la dansa des del centre de cadascú, tocant la fibra més sensible de cada persona. Sóc dels que creuen que l’home necessita sacsejar la seva ànima i dispersar-la, per fondre’s en una renúncia de la consciència i trobar-se de nou en la seva essència més íntima.\nDe fet no he conegut mai ningú que realment no sàpiga ballar. Fins i tot els que es creuen maldestres o que tenen por dels ritmes i dels passos que imposen certes danses, no tenen veritablement una incompatibitat amb la dansa, sinó que només tenen por a la reproducció d’unes formes. I ballar no només significa reproduir amb exactitud uns passos o uns ritmes, ballar significa moure el cos al so d’una necessitat vital d’expressar-se, de bellugar l’esperit, de treure cap enfora el ritme intern d’un mateix, sigui aquest el ritme que sigui. El batzegar del nostre cor impel•leix la nostra carn a bellugar-se i si no alimentem cap prejudici envers el moviment, descobrim que moure’ns és bàsicament un plaer i d’aquest neix el ball que ens identifica. I crec que realment és en aquest ball on resideix la veritat de cadascú!\nRealment no he conegut mai ningú que es menteixi a si mateix quan es mou al so de la dansa. Només entre els professionals, quan entren en la depuració més sofisticada del moviment s’aconsegueix construir de nou una nova forma de cuirassa, que per sort queda destruïda automàticament quan el ballarí es fa amo de les seves normes i les transcendeix per moure de nou la seva ànima.\nOlga Àlvarez, ballarina, coreògrafa i mestra de dansa.\nRealment crec que tothom pot ballar, és més crec que és necessari que tothom pugui ballar. En el nostre món occidental, altament tecnificat, ple d’esquemes racionals, i fragmentador de les consciències, se’ns crea una percepció errònia de la nostra veritable mobilitat i se’ns construeix individuals, fragmentats, i minvats tant d’emocions directes com d’expressivitat immediata. Aquestes disminucions, que d’alguna manera poden ser atractives a l’hora de crear dinàmiques socials més tranquil•les o dit d’altra manera menys agressives, i que ajuden a crear una alta concentració energètica en un sol camp d’estudi, porten en canvi una descompensació en el que hauria de ser un bon equilibri entre el cos i la ment. La dansa d’alguna manera ens reequilibra, ens torna al punt mig entre el cos i la ment, i ens obre portes perquè l’ànima voli lliurement. I se’ns cap mena de dubte això ens reconforta.\nLes teories occidentals ens insten a separar els conceptes del cos i la ment, i deixen temes més espinosos com el de l’ànima, cada vegada més perduts en mans de les religions. Però jo crec sincerament que és en la dansa on millor som capaços d’entreveure que som una autèntica unitat. La dansa nodreix la nostra ànima i l’allibera de les tensions de la raó. La dansa obliga al pensament a quedar en un segon terme, a suspendre la consciència i regalar-se un moment per sentir el cos en tot el seu esplendor, sense judici, sense tabús, sense pors. La dansa sempre ha estat relacionada amb la festa, perquè parlar de dansa significa parlar de disbauxa, de llibertat, de plaer i de comunió i es per tot això que sincerament crec que no hauríem renunciar-hi! »\nOlga Àlvarez, imparteix a El Timbal els propers dies 1 i 2 de març de 2014, un curs intensiu sobre «Moviment per a actors«. Cliqueu aquí per a més informació.\nel timbaldansacosballballarballaríballetdanses urbanesexpressivitatOlga Àlvarez


Canvis de programació a TV3 pel seguiment de l'actualitat - TV3\nCanvis de programació a TV3 pel seguiment de l'actualitat\nDurant els últims dies, TV3 ofereix als espectadors tota la informació sobre l'actualitat. Per aquest motiu, hi ha hagut canvis en la programació, que continuarà evolucionant d'acord amb l'interès informatiu.\n26/09/2017 - 15.55\n"Els matins", amb Lídia Heredia, allarga l'emissió fins al migdia\nAquesta setmana, el programa informatiu "Els matins", amb Lídia Heredia, allarga l'emissió fins al migdia amb el seguiment de l'actualitat en directe. A continuació, s'emet el "TN comarques", amb Núria Solé, i el "TN migdia", amb Carles Prats i Raquel Sans, que durant aquests dies presenta una edició més extensa de l'habitual.\nPer aquest motiu, el magazín matinal "A tota pantalla", amb Núria Roca, i el programa "Cuines", amb Marc Ribas, no s'emetran fins que la programació torni a ser l'habitual.\nEn el cas que l'actualitat ho requereixi, com en els últims dies, hi haurà emissió conjunta de rodes informatives per TV3 i el 3/24, i edicions especials del programa informatiu nocturn "Més 324", amb Xavier Graset, a TV3.


Cinema espiritual: “El Pa de la guerra” - Arquebisbat de Barcelona\nLa situació dels campaments de refugiats arriba al cinema a través d’una bonica i punyent animació\nEl cinema espiritual d’aquesta setmana presenta una de les pel·lícules nominades a la darrera edició dels Oscar i dels Globus d’Or per millor animació: The Breadwinner (El Pa de la Guerra). Tot i la bona crítica que va rebre per part dels cineastes, el film no va passar per les sales de cinema. Ara però, Mn. Peio la recupera com a bon entreteniment per a l’estiu i aconsella veure-la accedint’hi des de les plataformes digitals, com Netflix.\nEs tracta d’una pel·lícula, basada en la novel·la infantil titulada ‘El pan de la Guerra’, de l’autora canadenca Deborah Ellis. Tot i ser de dibuixos animats, no està recomanada per a menors de 13 anys, tenint en compte la dura història que narra entorn els campaments per a refugiats al Paquistà i Russia.\nS’explica la història de la Parvana, una nena d’onze anys que viu sota el règim talibà a Kabul, Afganistan. El seu pare té una manera curiosa de distreure a la seva família dels horrors del món exterior. Explica històries, les quals poden servir com instigadores d’un canvi, segons ell. Quan aquest és arrestat i empresonat injustament, la Parvana es talla els cabells i es fa passar per nen per poder treballar i sostenir a la seva família.\nTrobarà una amiga en una situació similar, la Shauzia, s’endinsaran en un món lliure on hauran d’esquivar diferents proves de foc. L’objectiu serà el de retrobar-se amb el seu pare i reunir de nou la seva família.\nBonica i punyent\nLa crítica coincideix a exemplificar la bonica història que es narra, “vibrant i punyent” al mateix temps. El crític de cinema espiritual, Mn. Peio Sánchez destaca com a través d’aquesta trama, l’espectador reflexiona sobre la situació de la dona a l’Afganistant. Una desigualtat que es converteix en motiu de “reflexió, entorn com s’ha de resistir a les imposicions i com sostenir l’esperança”, explica Mn. Peio. Tot plegat s’explica des de la senzillesa d’una nena d’onze anys, la qual amb els ulls de la innocència mostra la bondat en contraposició a les injustícies del món.\nLa Parvana ho farà tot per tal de reunir la família. Es fa èmfasi en el paper de la família que en aquells moments més cruents es fa indispensable. Seran els lligams, l’amor i la perseverança els que ajudaran a la petita protagonista a arribar a la seva meta. L’amistat també hi serà present, sempre per donar un cop de mà.


Carmona: “El Marfil arriba en el seu millor moment de la temporada”\nEl gran perill dels locals és Dani Salgado, que ha fet 39 gols en Lliga\nEl derbi català ja està aquí, i Marc Carmona i Jesús Aicardo han parlat amb els mitjans de comunicació abans de l’últim entrenament abans d’afrontar el partit davant el Marfil Santa Coloma.\nCarmona: "Arriben en el millor moment de la temporada"\nEl tècnic català ha valorat el nivell del conjunt colomenc i el moment de forma en què arriba. “Crec que juguem amb el Marfil segurament en el seu millor moment de la temporada. Van començar amb dubtes, amb problemes, però després, així que han agafat una mica el fil, la veritat és que estan jugant a un nivell altíssim amb molts gols i han guanyat El Pozo en una eliminatòria brillant”, ha comentat Carmona.\nEl factor pista, clau\nA més, l’equip sap l’ambient que es trobarà al Pavelló Nou: “Hem jugat moltes vegades l’un contra l’altre, i moltes allà. Crec que tots som conscients del que ens hi trobarem i que és un partit de nivell, de dificultat altíssima”, ha recordat l’entrenador culer. Per la seva banda, Aicardo ha sentenciat que un derbi és diferent de qualsevol altre partit. “En el derbi mai et pots relaxar perquè per a ells jugar al seu camp és el millor partit de la temporada; si el guanyen es posaran massa contents i nosaltres hem d’intentar guanyar i portar algun punt més”.\nDani Salgado, el gran perill\nEl jugador més determinant dels de Santa Coloma és Dani Salgado. El canoner colomenc ha marcat 39 gols en els 22 partits que s’han jugat a la Lliga. “Hem d’intentar parar Dani Salgado, que està en un bon moment de 'Pitxitxi', amb bastants gols, i se l’ha de defensar”, ha declarat el defensa Aicardo. En la mateixa línia, Carmona ha afirmat: “Tenen un jugador que és absolutament determinant, és el millor golejador dels últims anys, és un jugador absolutament extraordinari quan el Marfil té la pilota, que és el Dani. Cal intentar que ell pugui rebre tan poques pilotes com sigui possible, i quan les rebi intentar defensar-lo de la millor manera possible”.


Plans municipals d'ocupació — Ocupació\nPlans municipals d'ocupació Programes d’experienciació laboral (Plans d’Ocupació). Contractació temporal de persones en atur per a l’adquisició i/o millora de les seves competències professionals http://www.premiadedalt.cat/per-temes/ocupacio/accions/plans-municipals-docupacio http://www.premiadedalt.cat/@@site-logo/logo.png\nProgrames d’experienciació laboral (Plans d’Ocupació). Contractació temporal de persones en atur per a l’adquisició i/o millora de les seves competències professionals\nEls principals objectius que persegueixen els plans locals d'ocupació, promoguts per la Diputació de Barcelona, són contribuir a rebaixar les taxes d'atur als municipis, disparades en temps de crisi econòmica, millorar i fomentar l'ocupació i l'ocupabilitat de les persones i contribuir al desenvolupament econòmic dels territoris de la demarcació de Barcelona.\nPromoure la contractació de persones en situació d'atur per oferir-los-hi noves oportunitats laborals.\nReforçar el paper estratègic dels ens locals per contribuir al desenvolupament econòmic, al foment de l'ocupació i al benestar de la ciutadania.\nComplementar l'execució de les activitats d'interès general, social i econòmic impulsades pels ens locals.\nMillorar la capacitació i qualificació professional de les persones en situació d'atur per afavorir una major ocupabilitat.


Esperanceta | ESPERANCETA | CABARET PAGÈS\nÉs una dona histriònica amb un component psicopàtic histèric o, com bé expressa ella mateixa, amb el to vital alt. No entén de formalismes socials i sempre expressa allò que pensa. Utilitza el sarcasme i la ironia, li agrada fer servir eufemismes i reinventar el seu discurs. El seu nas llarg, herència de temps passats quan les dones remeieres recollien herbes i sabien de màgia, capta l’essència de les persones del públic i revela a la resta allò que hi ha ocult o amagat. Juga amb la dualitat, inherent a la vida. El seu tancant accent pallarès contrasta amb el seu discurs fresc i certament revolucionari. És una dona que no deixa ningú indiferent, el seu estil descarat pot agradar-te o pot fer-te sentir rebuig. Combina els tres instints bàsics d’una forma excel·lent: l’instint de conservació (i és que només cal veure com va vestida i tot allò que és capaç d’endrapar si la conviden a menjar; l’instint sexual (qualsevol ésser binari o no binari pot ser objecte del seu desig calent; i l’instint social (necessita del grup per a sentir-se important, fer-se veure i generar comunitat).\nL’Esperanceta podria entendre’s com una performance en què la construcció del personatge cerca la controvèrsia i la provocació, alhora que dibuixa somriures inevitables a la cara dels espectadors i fa que se centrin única i exclusivament en el moment present. Desapareix el temps psicològic, en què el passat i el futur no tenen cabuda. És un espectacle d’improvisació en què el públic és part actuant i igual d’important que la mateixa Esperanceta. Casa Gassia, reducte inexpugnable de la idiosincràsia pallaresa, és el seu bastió de comandament. Des d’allà es mou i fa cap on es demani la seva presència. No n’entén, de fronteres. Els límits es desdibuixen en el temps present.\nSexual, irònica, sarcàstica, descarada, fresca, autèntica, punyetera, ràpida, divertida, profunda, reactiva, entranyable, dolça amb qui vol, anticlerical, antisistema quan vol, denúncia el temps que convida a reflexionar, assenyala conceptes trampa i comportaments distorsionadors, adverteix de paradigmes, s’amonesta ella mateixa o qui consideri.\nCultiva carbassons per cobrir necessitats físiques, es renta “xeco-xeco” amb aigua de la font de Santa Llúcia, només beu vi, recull plantes i fa pegats. Consumeix fulla verda per descripció mèdica.\nLa metafísica, la quàntica i la epigenètica -les herbes remeieres i els seus rituals- els fal·lus i la seva pelleringa i… Sobretot, l’estima pel territori i les seves personetes. Identitat pallaresa amb sentiment de pertinença.\nPermetre’s l’ésser i estar en el moment present, sense assajos ni planificacions. Així es fomenta l’actitud activa del públic, que està pendent de saber si allò és fruit del moment o ja ha estat preparat. Un espai de temps on tot pot ser.\nL’humor com a ingredient imprescindible per a una vida saludable i un desenvolupament personal. Riure genera endorfines i aquests neurotransmissors permeten adquirir coneixements sense esforç. La lletra amb sang ja no entra.\nEstil propi d’entendre la vida. L’intent constant de ser autèntica amb allò que se sent i es pensa. De metxa curta. Vincle identitari amb l’entorn natural. Una forma epigenètica de relacionar-se amb la naturalesa. L’entorn fa el personatge i la persona es fa a l’entorn. Filosofia personal de vida.\nPersegueix-me a les xarxes!\nCabaret pagès · 100% pallarès · Sense edulcorants · Improvisació en estat present\nL'estiu és moment de recol.lecció i de celebraci\nJa som 8000 #personetes🙅❤🙇🏾♀\nEl teatre i la cultura són apostes segures en un\nEl dilluns 19 de juliol és Santa Rufina! Estic pe\nPersegueix-me al Minstagram


Pineapple Court Hotel Ocho Ríos Jamaica - Ofertes d'hotels amb els MILLORS DESCOMPTES EN LÍNIA\nPineapple Place , Coconut Grove, Ocho Ríos, Jamaica, 12345 - Molt bona ubicació - Veure al mapa\nMés informació sobre Pineapple Court Hotel\nPineapple Court Hotel, ubicat a Ocho Rios, Ocho Ríos, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Pineapple Court Hotel és compromet a que la seva estada sigui el més còmoda possible. L'hotel ofereix Wi-Fi gratuït en totes les habitacions, magatzem d'equipatge, aparcament de cotxes, transport hotel/aeroport, restaurant per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, escriptori, aparell de televisió, TV satèl•lit/cable, nevera a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, spa, massatge, jardí. Les seves instal.lacions de primera i una situació excelent fan de Pineapple Court Hotel la base perfecta per a gaudir de la seva estada a Ocho Ríos.


Màster-Class d’entrevistes de treball 2014 | "El racó dels cicles formatius"\nMàster-Class d’entrevistes de treball 2014\nAvui han tingut lloc, les simulacions d’entrevistes de treball amb diversos cursos de cicles formatius de les famílies professionals d’hoteleria i sanitàries.\nHem fet 8 entrevistes de treball que han estat realitzades per dos entrevistadors: la Sr Llanos Martínez, cap e personal de l’Escola Joviat de Manresa i un servidor.\nÉs tracta d’un joc de rol, on s’ha d’identificar els tres característics d’un entrevista de treball i decidir si els candidats personalitzen un rols determinats, bo o dolent; per la qual cosa, els alumnes de cada grup classe han de fer d’observadors actius ( 210 aprox.). Posteriorment es farà una dinàmica de grup amb la visualització de les entrevistes que han estat gravades durant el procés.\nAprofito per agrair als alumnes col.laboradors que han fet de candidats ja que s’han preparat les preguntes pactades i s’han posat en el paper el candidat/a, ho han fet molt bé i hem passat una estona molt bona i entretinguda; i de ben segur hem après i consolidat allò que hem treballat a classe aquest dies de FOL.\nGràcies a tot!!!,\n« Article sobre Jovitec La Joviat guanya en la II Mostra d’emprenedoria de Catalunya »\nData : gener 28, 2014


A Espanya el 17% d'aquest col·lectiu s'encarrega de la cura intensiva dels nets\nA països amb ajuts o modificacions fiscals com Alemanya, Suècia o els Països Baixos la taxa d'atenció intensiva dels nets pels avis no supera el 2%\nA Espanya, la meitat dels avis té cura dels seus nets quasi tots els dies i el 45% ho fa gairebé totes les setmanes. Les àvies els atenen durant 6,2 hores al dia i els avis les segueixen de prop, amb una dedicació de 5,3 hores al dia, segons un informe de l'Imserso. Si la mitjana, que és de 5,75 hores, es multiplica per 5 dies per setmana, dona lloc a una jornada laboral de gairebé 30 hores. Això significa que molts avis i àvies fan una jornada laboral fent-se càrrec de l'atenció dels nets. «Si la persona gran ho fa des de l'obligació, aquí és on comencen els factors de risc, perquè ho pot viure com un deure i pot tenir la percepció d'estar atrapada en la tasca de tenir cura dels nets de manera intensiva», afirma Montserrat Lacalle, professora col·laboradora dels Estudis de Psicologia de la Universitat Oberta de Catalunya (UOC). A més, puntualitza, «el fet de fer-se càrrec de l'atenció d'un menor per a una persona gran representa un sobreesforç físic en comparació a una persona més jove».\nPer a Sílvia Sumell, professora col·laboradora també dels Estudis de Psicologia de la UOC, «encara que no tenen l'"obligació" de cuidar els nets, molts avis i àvies es veuen amb l'"obligació moral i emocional" d'ajudar els seus propis fills, a causa de les circumstàncies socials, laborals i econòmiques particulars de cada família. Per això, actualment les àvies i els avis són una peça clau en l'estructura de la majoria de famílies i no es veuen amb la capacitat de dir que "no"», afirma. «Quan els avis tenen una sobrededicació als nets, això els repercuteix a nivell psicològic, sobretot si ho fan com una obligació. Si hi sumem la percepció de no poder canviar la situació apareix la síndrome de l'avi esclau», explica Lacalle. Segons diversos estudis, aquesta síndrome provoca en la gent una gran dosi d'esgotament, estrès i ansietat, a més d'una intensificació de la hipertensió o de l'artrosi. Segons Lacalle, cal afegir que «la natalitat s'ha endarrerit els últims anys i, per tant, cada vegada més els avis són més grans». Segons Sumell, és bastant probable que aquests avis cuidadors tinguin més mala salut física que els que no són cuidadors i que necessitin més tractament farmacològic».\nL'estudi Grandparenting in Europe afirma que a Espanya el 17% dels avis s'encarrega de la cura intensiva dels nets i se situa com el segon país amb una taxa més alta en aquest aspecte després de Romania (30%). «Es fa evident que una part de les despeses familiars queda assumida per l'ajuda desinteressada dels avis que col·laboren en la cura dels nets sense cap tipus de reconeixement més enllà del possible agraïment dels familiars que se'n beneficien», considera Benja Anglès, professor de Dret Financer i Tributari de la UOC. De fet, segons l'estudi Abuelos y abuelas… para todo: percepciones en torno a la educación y el cuidado de los nietos, del 2019, de la Fundació d'Ajuda contra la Drogoaddicció (FAD), tal com ho entenen les persones grans el suport que donen (emocional, econòmic, en forma d'atenció d'infants, etc.) és superior al suport que reben, i ho és, a més, des del punt de vista de totes les modalitats.\nAltres variables que augmenten les possibilitats que un avi o una àvia es faci càrrec d'un net o una neta són la proximitat entre la casa dels fills i la dels avis, el fet de si els pares estan casats, i si el net o la neta té menys de sis anys. A més, segons l'estudi Grandparenting in Europe, quan els avis col·laboren en l'atenció dels nets, augmenta la natalitat. «Encara que no es pot considerar com una relació directa, té sentit pensar que si a les dificultats per a conciliar se li suma la falta de suport dels avis, es probable que alguns pares no s’animin a tenir fills; o contràriament, si es té aquest suport, hi hagi l'ànim de tenir-ne més d'un», afirma Lacalle.\nHi ha països com Portugal, Hongria o Alemanya que tenen establertes modificacions fiscals per als avis que es fan càrrec de la cura dels nets. «Una mesura d'aquest tipus es podria establir a Espanya des del punt de vista legal, però el problema no és la llei, sinó els recursos disponibles per a afrontar el pagament d'aquestes ajudes», adverteix Anglès. Segons l'estudi Grandparenting in Europe, en països amb una contribució estatal més alta per a l'atenció dels infants o amb mesures fiscals favorables, com Alemanya, Suècia, els Països Baixos o Dinamarca, en els quals l'atenció infantil formal està ben proveïda i hi ha establerts bons beneficis materns, la taxa de l'atenció intensiva dels nets pels avis no supera el 2%, molt lluny de l’espanyola que se situa en el 17%.\nPer a Anglès seria just establir algun tipus d'ajut o d'incentiu per a aquesta tasca. «Actualment, el servei que presten els avis és totalment gratuït i altruista, per la qual cosa oferir incentius per via d'ajudes econòmiques o desgravacions fiscals no solament ajudaria a dignificar el servei que presten, sinó que a més reconeixeria una feina que haurien de dur a terme professionals de manera retribuïda», afirma Anglès. Aquesta mesura, però, ajudaria, en part, a millorar la situació psicològica i emocional d'aquests avis? Lacalle, psicòloga experta en vellesa, afirma que «no ho faria, però potser calmaria una mica el seu malestar». Per a Sumell, aquesta mesura no resoldria la situació social ni el nivell d'estrès d'aquest col·lectiu: «Són necessàries altres vies o mesures de tipus social, laboral, etc., perquè els avis no acabin essent un dels principals cuidadors dels infants. Els avis, sense voler-ho, mantenen un model de treball i de vida que actualment és incompatible amb la criança dels infants, però se senten amb l'obligació moral de fer-ho». Per a Lacalle, aquesta mesura no és adequada, perquè considera que seria una distorsió dins de l'àmbit familiar. «Les famílies són organitzacions que col·laboren per aconseguir un objectiu, i quan els vincles afectius es barregen amb l'aspecte econòmic, això es pot convertir en una font de conflicte», conclou.\nProfessora col·laboradora dels Estudis de Psicologia de la UOC


Anna, històries a la cuina: Plum cake amb panses i taronja confitada\nÉs prou compacte per poder-lo sucar a la llet o la xocolata sense que es desfaci i prou dolç per poder-te'l menjar sol. Tu esculls!\nHa fet dues voltes a l'illa de cases. Sent que la ira va disminuint, que es va calmant. Coneix molt bé aquesta sensació des que era petita, quan la seva mare li donava pallisses i havia d'ingressar a l'hospital... Avui la nena s'ha rebel·lat una altra vegada i ha contestat malament. Ella no vol ser agressiva amb la seva filla adolescent. Per això, quan sent que la ira puja, surt al carrer i camina.\nSi allà on vius tu no hi trobes oli, posa-hi la mateixa quantitat de mantega o de margarina, que hauràs deixat a temperatura ambient fins que sigui ben tova. També la pots posar al microones 10 segons, mirar, 10 segons més, mirar... No la cremis! Tampoc no ha d'arribar a ser líquida, només tova com una pomada.\n15 gr. de llevat en pols\n120 ml. d'oli verge d'olives arbequines\n1 raig de vi dolç (mistela, xereç, moscatell...)\n1 cullerada de sucre glacé\nTalla a trocets les rodanxes de taronja confitada, que pots comprar feta o complicar-te la vida i fer-la tu... Si vols fer taronja confitada, clica aquí i veuràs com es fa.\nPosa les panses a remullar amb el vi dolç.\nBat els ous amb el sucre fins que vegis que et queden ben escumosos i hagin augmentat el seu volum.\nAfegeix-hi la farina tamisada i el llevat.\nPosa-hi també el vi dolç que tenies amb les panses, perquè necessitaràs les panses escorregudes.\nI barreja-ho bé. Pots fer servir el minipimer o l'amassadora, com he fet jo. Ja que la tinc... doncs que treballi!\nCol·loca la massa en el motlle i hi reparteixes les panses escorregudes i els bocinets de taronja confitada.\nAmb una forquilla o amb una espàtula les vas ensorrant una mica en la massa. No les ensorris massa perquè ja tendiran a baixar elles soles. Només cal que et quedin cobertes.\nPosa el motlle al forn durant 40 minuts, a 180º, amb aire. Si no tens turbo, probablement necessitaràs 5 minuts més. Ja saps que segons el forn, i segons el motlle, pots necessitar uns minuts més o menys.\nPunxa el centre del plum cake amb un escuradents. Si et surt sec, ja pots treure el pastís del forn. Si et surt mullat, vol dir que necessita uns minuts més de forn.\nEspera't uns minuts a desemmotllar-lo, escampa-hi la cullerada de sucre glacé pel damunt i deixa'l refredar en una reixeta.\nI aquí el tens. Esmorzar per a uns quants dies! O berenar amb els col·legues per a un dia sol...\nPer tamisar la farina, l'únic que necessites és un colador normal i corrent. Fes passar la farina a través del colador i ja la tens tamisada.\nPots afegir-hi les fruites confitades que vulguis: cireres, meló, etc.\nEtiquetes de comentaris: cake, pa de pessic, pastís, postres


La Llacuna apropa el Liceu a la plaça Major - Ajuntament de La Llacuna\nLa Llacuna apropa el Liceu a la plaça Major\nEl pròxim dissabte 16 de juny, la plaça Major de la Llacuna serà l'escenari on es projectarà l'òpera Manon Lescaut de Puccini en el marc del projecte del Liceu a la Fresca, un projecte del Gran Teatre del Liceu que vol apropar i fer gaudir a tothom de l'òpera\nL'òpera Manon Lescaut, és una de les òperes més populars de G. Puccini, que es representarà al Gran Teatre del Liceu dissabte a les 22h i es podrà seguir en directe per una pantalla gegant a la plaça Major de La Llacuna.\nAquesta és la segona vegada que l'Ajuntament de La Llacuna s'adhereix a la iniciativa Liceu a la fresca, que va iniciar-se el 2015 i s'emmarca dins de Liceu al Territori. L'objectiu d'aquest projecte és apropar l'òpera de forma gratuïta a tota la societat.\nL'òpera Manon Lescaut és previst que arribi simultàniament a més de 100.000 persones i a 266 municipis de Catalunya, a més d'altres ciutats dels Països Catalans, l'Estat espanyol i Portugal. Serà a les deu de la nit i l'entrada és gratuïta.\nData i hora de la darrera actualització d'aquest contingut: 12/06/2018 13:39


Aprèn albanès online de manera ràpida, senzilla i gratuïta amb book2 de "50 languages"!\nAprèn albanès online - gratis amb book2\nAprèn ràpidament amb el curs de albanès de "50 languages”.\nL’albanès pertany al grup de les llengües indo-germàniques, però ningú sap exactament com va sorgir, i és que no està estretament relacionat amb cap altre dels idiomas d’aquest grup. Avui en dia es parla principalment a Albania i Kosovo, i compta amb aproximadament 6 milions de parlants natius. L’albanès es divideix en dos grups dialèctics, i el riu Shkumbin fa de línia divisòria entre els dialectes del nort i del surd. En algunes zones existen notables diferències entre ambdós dialectes. L’albanès escrit no es va desenvolupar fins al segle XX, i utiliza l’alfabet llatí.\nLa seva gramàtica és similar a la del grec i la del rumanès. També és possible trobar alguns paral•lelismes entre les llengües eslaves. Totes aquestes similituts deuen haver sorgit degut al contacte amb aquests idiomes. Si t’agraden els idiomes, aleshores hauries d’aprendre albanès, és un idioma únic!\nAprèn albanès per principiants amb book2 de "50 languages”.\n“Aprèn albanès per principiants” és un dels més de 50 cursos d’idiomes que oferim. book2 et permet aprendre albanès de manera eficaç. Tot el nostre material està dispobible tant online com a les nostres aplicacións per iPhone i Android. Podràs aprendre albanès amb èxit seguint aquest curs! Les classes estàn clarament estructurades per ajudar-te a assolir els teus objectius. Aprèn un nou idioma més ràpid utilitzant els més de 100 temes de la lliçó. Els arxius de mp3 de la lliçó estàn grabats per natius per que aprenguis la pronunciació més fàcilment. Inclús els principiants poden aprendre albanès de manera eficaç amb les frases pràctiques de book2.\nPrimer aprendràs el més bàsic de l’idioma. Els diàlegs de mostra t’ajudaran a parlar l’idioma amb facilitat. No cal tenir coneixements prèvis de l’idioma. Els més avançats també podran reforçar i refrescar els seus coneixements. Aprendràs frases cotidianes per que puguis utilitzarles immediatament. Aprendràs a comunicar-te en múltiples situacións. Aprofita l’hora de descans per aprendre albanès durant uns minuts. Pots aprendre de camí cap a casa, quan estiguis de viatge, des de qualsevol lloc!\nAprèn albanès amb la aplicació per Android i iPhone de "50 languages”.\nL’aplicació per Android o iPhone de "50 languages" és ideal pels que volen aprendre un idioma sense haver de connectar-se a internet. Està disponible per mòbil i tablets d’Android, així com també per iPad i iPhone. Inclou 30 lliçons gratuïtes del repertori de book2. També inclou tots els jocs i tests de l’aplicació. A més, compta amb arxius d’àudio en MP3 de book2 com a part del nostre curs de albanès. Descarrega’t tots els arxius de MP3 de franc.\nAprèn albanès, de manera ràpida i gratis amb book2 de "50 languages”.


Puigdemont i Rovira intervindran al final de la manifestació de Brussel·les - Regió7 :: El Diari de la Catalunya Central\nPuigdemont i Rovira intervindran al final de la manifestació de Brussel·les\n"Desperta, Europa" és el lema d'una marxa que, segons els organitzadors, serà "massiva"\nCarles Puigdemont i la número dos d'ERC, Marta Rovira, intervindran demà amb dos discursos al final de la manifestació independentista organitzada per les organitzacions independentistes ANC i Òmnium Cultural, que recorrerà el barri europeu de Brussel·les.\n"Desperta, Europa" és el lema d'una marxa que, segons els organitzadors, serà "massiva" i el major acte de campanya previst per ara en què pugui participar físicament Puigdemont, que segueix a Bèlgica després que el Tribunal Suprem hagi retirat les euroordres contra ell i els exconsellers Clara Ponsatí, Lluís Puig, Meritxell Serret i Toni Comín, amb els quals va fugir a Brussel·les fa poc més d'un mes.\n"Serà una molt, molt gran manifestació (...) la més gran que s'ha vist mai a Brussel·les", ha dit el número dos d'ANC, Agustín Alcoberro, que avui ha explicat a la premsa a Brussel·les detalls de la manifestació amb el representant d'Òmnium, Marcel Mauri, i el coordinador internacional de les organitzacions Francesc Bellavista.\nSense voler donar xifres estimades de participació, sí que van dir que esperen superar els 20.000 assistents.\n"Demanem en un principi permís per a 10.000 participants però hem hagut de revisar amb la Policia el permís per a assistents diverses vegades", ha dit Alcoberro, que ha opinat que aquest nombre "es multiplicarà".\nEls participants estan convocats a partir de les 10.30 hores i una hora després està previst que parteixi la manifestació per dues altres cèntrics carrers del barri europeu, per transcórrer després per la zona de Malbeek i acabar a la plaça Jean Rey.\nBellavista ha reconegut que el recorregut ha estat "revisat diverses vegades" per la Policia belga, i que el desig inicial d'ANC i Òmnium era que pogués acabar a la plaça de Schuman, l'epicentre de les institucions comunitàries.\nSegons l'opinió de Mauri, amb aquesta manifestació pretenen que Europa "reaccioni davant la vulneració de drets i valors europeus a Catalunya, i per tant vulneració de drets en la Unió Europea".\nEn aquest sentit, els representants de les dues organitzacions independentistes van indicar que havien demanat reunir-se amb el president de la Comissió Europea, Jean-Claude Juncker, per denunciar l'estada a la presó dels presidents de sengles organitzacions, Jordi Sánchez i Jordi Cuixart, investigats per presumptes delictes de sedició, rebel·lió i malversació de fons.\n"Hem demanat una reunió amb el president Juncker i estem pendents de resposta", ha explicat Alcoberro.\nEls organitzadors han confirmat la presència de diversos eurodiputats i personalitats polítiques de diverses nacionalitats.\nIgualment fonts del PDeCAT han explicat que en la marxa s'espera l'expresident català Artur Mas, així com altres polítics catalans com el diputat Gabriel Rufián (ERC).\nA més, els organitzadors han assegurat que l'acte tindrà caràcter festiu i que hi haurà "folklore català", en paraules del líder d'ANC, com música i "castellers".\nSegons ANC i Òmnium, a més dels vols comercials i els vehicles particulars, s'han mobilitzat 250 autocars i almenys 5 vols xàrter per facilitar el trasllat dels manifestants a Brussel·les.


"Ciutat morta", el debat a ".CAT"\nAquest dijous, a les 22.40, Ariadna Oltra entrevista en exclusiva Rosa García, dona de l'agent de la Guàrdia Urbana greument ferit el 4-F. En el debat hi participaran els autors del documental, familiars dels condemnats, Carles Martí, exregidor de Ciutat Vella l'any 2006 i Joaquim Forn, primer tinent d'alcalde de l'Ajuntament barceloní.\n21/01/2015 - 15.04\nEl documental "Ciutat morta", sobre els fets del 4-F, en els quals va resultar ferit greument un guàrdia urbà, l'any 2006, a Barcelona, ha provocat un terratrèmol social i polític. El relat i l'argumentació del documental qüestionen la manera com la justícia va tancar un cas que ara podria reobrir-se. La clau és el fet que aparegui un testimoni que expliqui qui va ferir greument un guàrdia urbà l'any 2006, a Barcelona.\nL'emissió del documental ha sacsejat l'opinió pública i la pressió social que se n'ha derivat han empès polítics i l'Ajuntament de Barcelona a demanar la reobertura del cas. Independentment, institucions com el síndic de greuges ja han obert la seva pròpia investigació. Però, hi ha raons i arguments suficients per reobrir el cas? S'han de tornar a investigar els fets? Cal revisar els processos judicials?\nAquest dijous, ".CAT" reuneix representants de les parts implicades per parlar de les repercussions de l'emissió de "Ciutat morta" i dels nombrosos dubtes que planteja sobre els fets del 4-F i el posterior procediment judicial. Participaran en el debat, Carles Martí, exregidor de Ciutat Vella l'any 2006; Joaquim Forn, primer tinent d'alcalde de l'Ajuntament de Barcelona; Xavier Artigas, codirector del documental "Ciutat Morta"; Mariana Huidobro, mare de Rodrigo Lanza, condemnat pel cas 4-F; Jaume Asens, membre de la Comissió de Defensa dels Drets de la Persona del Col·legi d'Advocats; Josep Antoni Rodríguez, magistrat i portaveu de Jutges per la Democràcia; Joan Queralt, catedràtic de Dret Penal de la UB; Vicent Sanchis, periodista i Marcos González, secretari general del Sindicat d'Agents de la Policia Local.\nAriadna Oltra també ha entrevistat, en exclusiva, Rosa García, la dona de Juan José Salas, l'agent de la Guàrdia Urbana que va resultar greument ferit en els fets del 4-F, per abordar com està vivint la família el ressò generat per l'emissió del documental "Ciutat morta", aquest dissabte al 33.


Victòria agònica del sènior masculí i derrota del femení a Saragossa | CE Futsal Mataró\nBlogPortada » Victòria agònica del sènior masculí i derrota del femení a Saragossa\nVictòria agònica del sènior masculí i derrota del femení a Saragossa\nVictòria del sènior masculí enfront el Lleida en un final d’infart\nEl dissabte el Teresa Maria Roca va viure un d’aquells partits elèctrics, esbojarrats i amb un final incert. Els homes d’Albert Sabaté saltaven a pista sabent la importància dels tres punts per mantenir-se en la lluita per la lliga i donar un pas més per assegurar la segona plaça.\nLa primera part ja va advertir de com seria el partit, amb diferents fases de domini i plantejaments. Els locals amb una forta pressió alta i generant molt atac amb profunditat, i pel contrari, els visitants amb ràpides circulacions de pilota i transicions. En una d’aquestes el visitant Roc al segon pal faria el 0 a 1 en el minut 8. Els visitants es trobaven molts còmodes sobre la pista i els locals se’ls veia imprecisos. Tot i així, Oriol López faria l’1 a 1 en el 11 de penal. Eren els millots minuts dels mataronins però els visitants en dues accions rapidíssimes de transició farien l’1 a 2 i l’1 a 3 en els minuts 13 i 16. Cop dur pels locals, però que reaccionarien en 4 minuts d’inspiració per igualar el partit, primer Pol Novo en el 19 i després Alagi en el 20. Mitja part i tot tornava a començar de 0.\nA la segona part els locals van prémer l’accelerador al principi del partit, però errant moltes ocasions de gol, i en una nova transició els lleidetans farien pujar el 3 a 4 en el marcador en el minut 23 obre d’Iñaki, el millor jugadors dels visitants fins al moment. El partit entrava novament en la dinàmica que volien els visitants, pilota pels mataronins i transicions pels lleidetans. En una bona acció combinativa dels locals arribaria en el 31 l’empat a 4 obre de Pol Novo de tacó. Els últims minuts eren vibrants, i Oriol López disposava d’un nou penal per mans dels visitants en el 34, però el porter l’aturava. Semblava que tot es decidiria en els darrers minuts fins que Isaac López, el porter mataroní que ja havia realitzat una gran actuació, donava una sensacional asistència amb la mà a Oriol López que cedia el gol a Joel Císcar. Era el minut 35 i per fi els locals es posaven per davant, 5-4. Moment de defensar el porter jugador visitant. Després de fallar fins a 3 accions de xuts de camp a camp per tancar el partit arribaven els últims segons de màxima tensió. I en l’últim segon, els locals feien una falta innecessària, doble penalt restant 1 segon. Sortia l’heroi de sempre, Paquito Parés, que aturaria el doble penalt i donaria els tres punts els locals.\nSetmana vinent hi ha descans per la disputa de la Copa d’Espanya.\nJugadors: Isaac, Paquito, Miki, Del Barco, Oriol (1), Novo (2), Tolrà, Alagi (1), Rafa, Llibert, Pano i Joel (1).\nDerrota del femení 4-1 a la pista del líder\nEl Futsal Aliança Mataró femení, tot i fer un partit molt seriós, no va poder treure cap punt de la visita a la pista del líder, el Intersala Promises de Saragossa.\nEl partit començava amb els dos equips controlant el ritme del partit, sense concedir gaires ocasions i sabent que la lliga s’acaba i cada punt val or. Les mataronines intentaven poder aguantar la potència física de les locals, molt superiors en aquesta aspecte. Arribariem al minut 10 quan la local Alba faria l’1 a 0 en un error defensiu. El partit es complicava, les locals no cedien el domini de la pilota i les noies de Nicky Dedeu els hi costava poder generar clar perill. En el minut 18 novament gol de les local, 2-0, després d’una bona acció combinativa Sandra feia a plaer el 2 a 0. Tocava resistir per acabar la primera part dins del partit.\nTot i el resultat negatiu, les mataronines amb 24 punts estant una jornada més fora del descens, dos punts per sobre.\nJugadores: Sara Ibáñez, Sara Cayuela, Anna Munné, Ariadna Bosch, Meritxell Ribas, Núria Nadal, Maria Espinar, Maria Rius, Cristina Vázquez (1), Carla Tortajada i Geraldine Gama.\nprevious post: Horaris dels partits cap de setmana 29 Febrer i 1 de Març\nnext post: Resultats cap de setmana 29 de Febrer i 1 de Març


Llet condensada casolana – THERMOFACILIBO\n20/03/2019 20/03/2019 consol\nAhir vaig avançar feina i la vaig preparar i aprofitant que celebràvem el dia del pare i Sant Josep, la primera recepta que vaig fer amb ella varen ser aquests cafès bombó, que no són més que una base de llet condensada i al damunt el cafè Mmmmmmmm. Petits plaers dels quals no se’n pot abusar!!!\nIngredients per: (650 g)\n200 g de llet en pols descremada Sveltesse®\n.Posar dins el got tots els ingredients i programar 10 minuts, temperatura 90° i velocitat 3.\nAbocar dins un parell de pots de vidre (acabada de fer serà més líquida, però en refredar espesseirà), deixar refredar i guardar a la nevera. Utilitzar a conveniència.\nPrevious Article Pastís ràpid de maduixes amb crema de vainilla i nata muntada\nNext Article Patates estil Foster’s


Rosselló Barceló, Miquel (Músic)\nFou ordenat prevere dia 20.09.1902. Dia 22.07.1901 feia son Tútol de Patrimoni per poder rebre els Ordes Majors. Tota la vida fou l’organista de la parròquia sollerica, restant Adscrit a la parròquia i tenint cura de les altres coses que calia a la Comunitat de preveres. Rector de l’església de la Visitació, Rector de S’Horta. Dirigí el Cor parroquial i realtzà diferents composicions músicals que encara ara se canten, sobretot la Nadala “Hi ha neu a la muntanya” i el Regina Coeli. L’Ajuntament li dedicà el “Carrer Reverendo Miquel Rosselló” BOBM 1959, 83. GEM XIV, 386. Darder R0425.


juliol | 2008 | El Bloc de la Neus Serra\nPublicat el 31 juliol 2008 per neuserra\nYaye Bayam Diouf és coneguda com la “mare coratge” per la seva lluita contra l’emigració il·legal a través de l’Associació de Dones contra l’emigració clandestina” , entitat que ella mateixa va fundar. El seu fill va morir a alta mar … Continua llegint →\nComentaris tancats a YAYE BAYAM DIOUF\nPOLITICA DE SUPORT A LA FAMILIA\nPublicat el 30 juliol 2008 per neuserra\nSom “un país petit com una mà, obert a un mar tranquil color sulfat….”, diu el poeta Joan Margarit. País petit, petit. Et mous una mica i trobes germans, cunyats i parents. A Malgrat ja tenim "la nuera" de càrrec … Continua llegint →\nQUÈ ÉS UN POEC?\nPublicat el 28 juliol 2008 per neuserra\nAquest migdia estava convocada la segona reunió de la comissió del POEC. Finalment, comencem a veure el resultat d’aquest treball. La reunió ha consistit en la presentació de l’esborrany que ara podem sotmetre a consideracions o suggeriments fins el 30 … Continua llegint →\nComentaris tancats a QUÈ ÉS UN POEC?\nPublicat el 25 juliol 2008 per neuserra\nA vegades, els records et porten nostàlgia, però són instants que ningú et pot prendre. Estones viscudes que no tornen. Fotografies, imatges, sensacions lligades a moments importants de la teva vida. La memòria és una cambra plena de sorpreses, de … Continua llegint →\nAUGMENTA LA POBLACIÓ ESTRANGERA\nPublicat el 23 juliol 2008 per neuserra\nAquesta setmana s’ha publicat l’informe estadístic d’immigració del Maresme de l’any 2007. L’informe fa una anàlisi descriptiva del fet migratori a la comarca a partir de les dades d’estrangers dels padrons municipals. No són dades oficials, però si que mostren … Continua llegint →\nComentaris tancats a AUGMENTA LA POBLACIÓ ESTRANGERA\nPublicat el 19 juliol 2008 per neuserra\n" title="http://www.youtube.com/v/"> " class="ltVideoYouTube" /> Tweet\nComentaris tancats a MOLTA SORT I FINS AVIAT!\nAhir l’Antoni Bassas va dir bon dia als oients per darrera vegada al Matí de Catalunya Ràdio. Bassas deixa el programa per discrepàncies amb la direcció. Diu que fa temps notava “incomoditats” al seu voltant. Antoni Bassas ha estat blanc … Continua llegint →\nComentaris tancats a SORT I FINS AVIAT!\nLA LLENGUA QUE COU\nPublicat el 18 juliol 2008 per neuserra\nAbans de res, m’haig d’excusar pel silenci del bloc d’aquests darrers dies. Fins i tot, l’amic Garmir em va adreçar un mail preocupat per la meva salut. Res d’això. La salut per ara la tinc de ferro. Aquestes setmanes, però, … Continua llegint →\nPublicat el 14 juliol 2008 per neuserra\n"Tot el que comença amb la força del que avui fem, tindrà continuïtat i ens projectarà cap a un futur de plenitud i esperança" Miquel Martí i Pol Ahir vaig assistir a la cloenda del 15è Congrés Nacional de CDC. … Continua llegint →


25 d'agost de 2019 General\nAquest estiu ha esclatat un nou cas d’intoxicació alimentària. El de la carn entatxonada. Resulta que hi ha una empresa amb seu a Sevilla que ha estat venent carn contaminada amb un bacteri patògen. La Listeria monocytogenes. El problema rau en molts fronts a la vegada. L’augment de casos d’infecció per aquest bacteri es va detectar cap a la meitat de juny. I ara mateix, a finals d’agost, encara hi ha partides d’aquest producte comercialitzats amb marca blanca de les quals l’administració afirma que estan bloquejades, però de les quals ni tan sols se sap el nom de la marca blanca. Pel camí, hi ha hagur irregularitats a dojo. L’empresa que fabrica aquest producte és l’enèssima que munta un personatge que va tancant-les una rere l’altra per a no pagar a proveïdors (i, supose, altres deutes, com per exemple l’Agència Tributària). Es veu que en les anàlisi que es van començar a fer, algú va confondre les mostres d’aquesta empresa amb les d’una altra. Val a dir que agafar mostres per a anàlisi és una tasca important i hi ha d’haver algun responsable.\nLes declaracions públiques dels responsables de la Junta de Andalusia són per emmarcar. Com el funcionament dels organismes de control sanitari o les mostres d’irresponsabilitat de càrrecs de tot tipus. Per descomptat, no hi ha hagut cap dimissió ni tampoc crec que hi haja cap cessament. Al capdavall, els càrrecs públics d’allà, es veu que han de viure d’alguna cosa.\nPel camí, centenars d’infectats i tres morts. I el serial continua, sense que ningú acabe d’aclarir res. L’únic que sembla clar és que l’empresa fabricant del producte incomplia quasi qualsevol norma imaginable. Això, per no comptar que hi ha moltes empreses que venen productes amb marques blanques. Quan més es tarde en identificar quina és la què venia la carn de l’empresa Magrudis SL (quin nom, Senyor!), més fàcil és que el públic acabe fugint de qualsevol marca blanca.\nI encara tindran la barra de dir que la culpa la tenen els independentistes.\nAl final, caldrà repetir aquella màxima per a millorar la qualitat d’allò que mengem: “més mercat i menys supermercat”.


El Govern avança en la negociació dels pressupostos amb la CUP\nERC i Junts rebutgen obrir la porta al PSC i exploren un acord amb els anticapitalistes amb els comuns a la recambra\nACN / GUILLEM GUARDIOLA\n12 de d’octubre del 2021. Actualitzada 13 de d’octubre del 2021 a les 12:18\nEls pressupostos de la Generalitat per al 2022 avancen amb les dues primeres setmanes de novembre marcades en vermell al calendari. Tant el president, Pere Aragonès, com el conseller d’Economia, Jaume Giró, insisteixen que el seu soci prioritari és la CUP, malgrat el seu desafecte i els reiterats oferiments dels socialistes, sense cedir davant la pressió de sectors empresarials per evitar que els anticapitalistes siguin de nou decisius per definir els ingressos i despeses d’un pressupost de més de 30.000 milions d’euros.\nEn qualsevol cas, la previsió és no postergar més l’entrada dels comptes en el Parlament –prevista com a màxim fins al 10 d’octubre per llei i ajornada per demores tècniques dels departaments–, en què es comptarà amb 3.500 milions d’euros addicionals per desplegar el primer pla de Govern d’un mandat sota la batuta d’ERC. La pujada d’impostos està descartada, però sí que es preveu desplegar els impostos, inclosoent-hi la llei contra el canvi climàtic i una rebaixa en els trams més baixos de l’IRPF per alleugerir la pressió fiscal a les rendes de menys de 30.000 euros.\nEl Govern rebutja apujar impostos i suggereix una rebaixa de l’IRPF als trams més baixos\nGiró i la diputada de la CUP Eulàlia Reguant segueixen mantenint trobades, tot i que des de les files cupaires afirmen que no han vist el detall de les partides. La seva pretensió d’impulsar una reforma fiscal per elevar la pressió a les rendes més altes està lluny de fructificar, però sí que confien que els pressupostos incloguin els 1.000 milions d’euros en vivenda, el 25% del pressupost de sanitat per a l’atenció primària i internalitzar el 061, entre altres mesures ja acordades per a la investidura d’Aragonès.\nEls anticapitalistes demanen anar més enllà del que ja s’ha firmat, i buscaran un pacte polític que pugui quedar reflectit en la llei d’acompanyament, per donar el seu ‘sí’. Un acord per al qual es podria precisar la implicació directa del president. «El marc polític no ens agrada, però volem jugar la partida», assegura una font del partit, que recorda que l’última paraula la tindrà la militància de la formació. Si el pla A fracassa, allà hi ha el PSC. Els socialistes s’obren fins i tot a negociar sense condicions prèvies el seu suport, però el Govern els continua tancant la porta.\nLa Generalitat gastarà l’any que ve 29.326 milions\nNo obstant, els sectors més liberals de Junts no amaguen la seva distància respecte als cupaires en projectes estratègics com l’ampliació de l’aeroport de Barcelona, la candidatura dels Jocs Olímpics d’hivern i altres projectes d’infraestructures viàries. No obstant, en sentit contrari, la línia vermella traçada per Junts contra el PSC (i tots els «còmplices» de la suspensió de l’autonomia el 2017) fa difícilment digerible el pacte amb els socialistes. Tampoc el president i ERC donen marge per ara que sigui el PSC l’aliat per als comptes malgrat els cants de sirena del partit de Salvador Illa.\nDe la investidura a la governabilitat\nPerò el pacte amb la CUP no és a prop. El distanciament dels cupaires amb el Govern es va aguditzar després del debat de política general, en el qual la resta de forces independentistes van descartar un referèndum en aquesta legislatura i es van reafirmar en projectes com la candidatura dels Jocs Olímpics d’hivern. L’acord per a la investidura d’Aragonès no s’està complint, opina la CUP, per la qual cosa la governabilitat, afirmen, està a les seves mans amb els pressupostos com a primera prova.\nEn el Govern, en canvi, insisteixen que en els primers compassos de la legislatura sí que s’han complert aspectes sensibles per als cupaires, com la creació d’una oficina per estudiar una renda universal de ciutadania i la supressió de l’oficina jurídica d’Interior, per la qual cosa els Mossos passaran a estar representats pels serveis centrals i no per un ens específic.\nLa CUP exigirà a Aragonès un «pacte polític» per recolzar els pressupostos\nEl Govern dissenya l’esborrany dels pressupostos amb la CUP com a soci preferent\nA diferència del PSC, els comuns, per ara, es mantenen a l’expectativa perquè tampoc tenen incentius per cedir davant propostes com els macroprojectes a què s’oposen. Si bé es van entendre amb ERC el 2020 –els del 2021 van quedar prorrogats–, el veto creuat entre Junts i els morats complica un acostament. I és que és fonamental aquí recordar que les claus pressupostàries han passat de mans republicanes a postconvergents.\nL’ampliació del Prat, a més, obre una nova bretxa: l’afany del vicepresident Jordi Puigneró es troba de cara amb el ‘no’ de la CUP i els comuns i el malestar d’ERC, però amb el PSC com a potencial aliat. De fet, Junts i els socialistes van transaccionar una esmena a favor de la inversió de 1.700 milions d’euros davant l’estupor d’Esquerra.\nGovern En Comú Podem CUP ERC Pressupostos Generalitat de Catalunya PSC PSC Junts per Catalunya


Pedro Sánchez es reunirà el 6 de febrer amb Quim Torra\nActualitzat 28/01/2020 18:38 CET\nEl president del Govern central, Pedro Sánchez, es reunirà el proper 6 de febrer amb el president del Govern, Quim Torra, segons ha anunciat la ministra d'Hisenda i Portaveu de l'executiu espanyol, María Jesús Montero, qui ha precisat que "ara per ara" és el president de la Generalitat.\nLa reunió tindrà lloc a Barcelona, segons Montero, qui ha dit que el president continuarà després la ronda de reunions amb la resta de presidents de les comunitats autònomes.\nLa data d'aquesta trobada entre Sánchez i Torra s'ha anunciat tot just l'endemà que el Parlament retirés la credencial de diputat al president de la Generalitat de Catalunya i que s'escenifiqués a la cambra la divisió que hi ha entre ERC i JxCat.\nNo obstant això, i malgrat aquest escenari i la possibilitat que es produeixi un avançament electoral, l'executiu espanyol encara defensa que la reunió es produeixi. "No hi ha una resolució judicial, ni cap norma que digui el contrari", ha reblat la ministra d'Hisenda.\nSI HI HA CAP "INCIDÈNCIA", NO SE CELEBRARÀ\nNo obstant això, Montero ha matisat que en cas que hi hagués qualsevol "incidència" que desaconselli celebrar la reunió de dijous de la setmana vinent "es posposarà o no se celebrarà".\nA més, la portaveu ha defensat la reunió al marge de la comoditat o incomoditat que pot suposar per a Pedro Sánchez, que no es planteja aquest extrem perquè té l'"obligació de reunir-s'hi" i atribueix la seva decisió al "sentit de responsabilitat" del president. "La seva obligació és intentar que totes les administracions remem en la mateixa direcció", ha exclamat.\nLA TAULA DE DIÀLEG NO EN QUEDARÀ AFECTADA\nTampoc no creu que la taula de diàleg s'hagi de veure afectada per les desavinences entre ERC i JxCat. "No té per què haver-hi cap mena d'afectació per aquesta qüestió, però la política és dinàmica i si els plans originals queden alterats ho informarem", ha admès.\nI també ha rebutjat que un possible escenari d'eleccions anticipades a Catalunya afecti l'aprovació dels pressupostos generals de l'Estat. De fet, en relació amb un possible avançament electoral, ha admès que el Govern central, com qualsevol altre actor polític, monitoritza la situació.\nQuant al lloc on es veuran Pedro Sánchez i Quim Torra i l'ordre del dia que abordaran, la portaveu ha precisat que són qüestions que encara no s'han fixat. Tampoc no ha explicat si la reunió es farà només entre tots dos presidents o si hi assistiran altres ministres i consellers.


El passat dimecres 14 de desembre es va celebrar una nova edició dels problemes a l’esprint, per als alumnes de 3r i 4t d’ESO.\nAquesta activitat consisteix, per equips, a resoldre deu problemes matemàtics, i guanya l’equip que els respon el més ràpid possible. Aquesta activitat va néixer l’any 2000, any mundial de les matemàtiques, com una activitat complementària al Cangur.\nEl nostre centre va participar-hi amb un grup de 20 alumnes de 3r i 4t d’ESO i ens alegrem de poder-vos informar que vam quedar entre els deu primers centres de tota Catalunya, ja que van tardar un temps inferior a una hora a respondre tots els problemes correctament.\nUs passem l’enllaç al document que conté tots els problemes que van resoldre els alumnes per si aquests dies de Nadal voleu passar una bona estona jugant amb les matemàtiques.